хранителните си нужди от трева от паша.
 РАЗДЕЛ 5
 ЗАЙЦИ
 Член 17
 Минимален период за хранене с майчино мляко
 Mинималният период, който трябва да се спазва за хранене на бозаещи зайци, за предпочитане с майчино мляко, посочен в точка 1.4.1, буква ж) от част II на приложение II към Регламент (ЕС) 2018/848, е 42 дни след раждането.
 Член 18
 Гъстота на животните и минимална повърхност на закритите и откритите площи
 Гъстотата на животните и минималната повърхност на закритите и откритите площи за зайци са определени в част V на приложение I.
 Член 19
 Характеристики на подвижните или фиксираните помещения и свързани с тях технически изисквания
 1. По време на периода на паша зайците се държат в подвижни помещения, разположени върху пасища, или във фиксирани помещения с достъп до пасища.
 2. Извън периода на паша зайците могат да бъдат държани във фиксирани помещения с достъп до открито място с растителност, за предпочитане пасище.
 3. Подвижните помещения, разположени върху пасищата, се преместват възможно най-често, за да се осигури максимално използване на пасищата, и са конструирани така, че да е възможно зайците да пасат от пода.
 Член 20
 Характеристики на закритите и откритите площи и свързани с тях технически изисквания
 1. Закритата площ във фиксираните и подвижните помещения е конструирана така, че:
 а)
 височината ѝ да е достатъчна, за да могат зайците да застават с изпънати уши;
 б)
 в нея да могат да се помещават различни групи зайци и да се позволи запазването на целостта на котилото при преминаване към етапа на угояване;
 в)
 да е възможно мъжките зайци, бременните, както и репродуктивните женски зайци да са отделени от групата поради специални съображения, свързани с хуманното отношение към животните, и за ограничен период, при условие че могат да поддържат визуален контакт с другите зайци;
 г)
 да е възможно женският заек да се отдалечава от гнездото и да се връща в него, за да кърми малките;
 д)
 да осигурява:
 i)
 покрит заслон, включително достатъчно на брой тъмни убежища за всички категории зайци;
 ii)
 достъп до гнездата за всички женски зайци най-малко една седмица преди очакваната дата на раждане и най-малко до отбиването на малките;
 iii)
 достъп до достатъчно на брой гнезда за малките, т.е. минимум едно гнездо на кърмеща женска с малки;
 iv)
 материал за гризане от зайците.
 2. Откритата площ в съоръженията с фиксирани помещения е конструирана така, че:
 а)
 да има достатъчно на брой повдигнати платформи, които са равномерно разпределени върху минималната му повърхност;
 б)
 да е обградена от заграждения, които са достатъчно високи и дълбоки, за да предотвратят преодоляването им със скок или чрез издълбаване на дупки;
 в)
 ако включва външен участък с бетоново покритие, да е налице лесен достъп до частта от откритото място с растителността. Без такъв лесен достъп повърхността на участъка с бетоново покритие не може да бъде включена при изчисляването на минималната повърхност на откритата площ;
 г)
 да осигурява:
 i)
 покрит заслон, включително достатъчно на брой тъмни убежища за всички категории зайци;
 ii)
 материал за гризане от зайците.
 Член 21
 Изисквания по отношение на растителността и характеристики